Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15 i 19/16) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18) , Općinsko vijeće Općine Vladislavci na svojoj 16. sjednici održanoj dana 3. lipnja 2019. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u sportu na području Općine Vladislavci u 2018. godini**

**I.**

Usvaja se Izvješće o izvršenju Programa javnih potreba u sportu na području Općine Vladislavci u 2018. godini, Klasa: 402-04/17-07/02, Urbroj: 2158/07-02-19-5 od 20. svibnja 2019. godine.

**II.**

Izvješće o izvršenju Programa javnih potreba u sportu na području Općine Vladislavci za 2018. godinu sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 402-04/17-07/02

URBROJ: 2158/07-01-19-6

Vladislavci, 3. lipnja 2019.

**Predsjednik**

**Općinskog Vijeća**

Krunoslav Morović

Na temelju članka 76. stavak 7. Zakona o sportu („Narodne novine broj 71/06, 150/08, 124/10, 124/11, 86/12, 94/13, 85/15 i 19/16) i članka 36. Statuta Općine Vladislavci („Službeni glasnik“ Općine Vladislavci 3/13, 3/17 i 2/18), Općinski načelnik Općine Vladislavci dana 20. svibnja 2019. godini, donosi

**IZVJEŠĆE**

**o izvršenju Programa javnih potreba u sportu na**

**području Općine Vladislavci za 2018. godinu**

**I.**

Općinsko vijeće Općine Vladislavci donijelo je Program javnih potreba u sportu na području Općine Vladislavci za 2018. godinu („Službeni glasnik“ Općine Vladislavci br. 6/17 i 3/18) .

Programom javnih potreba u sportu na području Općine Vladislavci za 2018. godinu („Službeni glasnik“ Općine Vladislavci br. 6/17 i 3/18) planirana su sredstva za financiranje javnih potreba u sportu za slijedeće namjene:

|  |  |  |
| --- | --- | --- |
| **R.BR.** | **NAMJENA** | **IZNOS**  **U KUNAMA** |
| 1. | tekuća donacija sportskim društvima | 120.000,00 |
| 2. | podmirivanje troškova električne energije na objektima koje koristi NK „LIV“ 1949 I NK „GOLEO“ | 22.500,00 |
|  | UKUPNO | 142.500,00 |

Programom javnih potreba u sportu na području Općine Vladislavci za 2018. godinu propisano je da se doznaka sredstava udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16), izuzev podmirivanja troškova električne energije koji trošak plaća Općina Vladislavci po ispostavljenim računima za trošak električne energije od strane distributera.

**II.**

U 2018. godini sredstva planirana Programom javnih potreba u sportu na području Općine Vladislavci za 2018. godinu, utrošena su za slijedeće namjene:

|  |  |  |
| --- | --- | --- |
| **R.BR.** | **NAMJENA** | **IZNOS**  **U KUNAMA** |
| 1. | tekuća donacija sportskim društvima | 120.000,00 |
|  | podmirivanje troškova električne energije na objektima koje koristi NK „LIV“ 1949 I NK „GOLEO“ | 22.947,70 |
|  | UKUPNO | 142.947,70 |

Tekuće donacije sportskim društvima u iznosu od 120.000,00 kuna dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16), na način da je općinski načelnik raspisao natječaj za prijavu projekata i institucionalnu podršku udrugama za 2018. godinu iz proračuna Općine Vladislavci. Prvi natječaj općinski načelnik raspisao je 19. siječnja 2018. godine, a drugi natječaj općinski načelnik raspisao je 4. srpnja 2018. godine.

Na prvom natječaju sportskim udrugama bilo je dostupno 80.000,00 kuna, a na drugom natječaju 40.000,00 kuna.

Po provedenom prvom natječaju sredstva su dodijeljena slijedećim sportskim udrugama:

|  |  |  |
| --- | --- | --- |
| **R.BR.** | **NAZIV UDRUGE, ADRESA, OIB** | **IZNOS U KUNAMA** |
|  | **Nogometni klub LIV 1949 Vladislavci**, sa sjedištem u Vladislavcima, Športska 3, O.I.B. 46557938120 | **37.000,00** |
|  | **Nogometni klub „Goleo“** sa sjedištem u Dopsinu, J.J. Strossmayera 118a, O.I.B. 93680473429, | **28.000,00** |
|  | **Nogometna škola LIV 1949** Vladislavci, sa sjedištem u Vladislavcima, Športska 3, O.I.B. 70927305085 | **15.000,00** |

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski za odobrene namjene.

Po provedenom drugom natječaju sredstva su dodijeljena slijedećim sportskim udrugama:

|  |  |  |
| --- | --- | --- |
| **R.BR.** | **NAZIV UDRUGE, ADRESA, OIB** | **IZNOS U KUNAMA** |
|  | **Nogometni klub LIV 1949 Vladislavci**, sa sjedištem u Vladislavcima, Športska 3, O.I.B. 46557938120 | **25.000,00** |
|  | **Nogometni klub „Goleo“** sa sjedištem u Dopsinu, J.J. Strossmayera 118a, O.I.B. 93680473429, | **15.000,00** |

Sa udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski za odobrene namjene.

U nastavku dajem rekapitulaciju dodijeljenih tekućih donacija sportskim udrugama u 2018. godini:

|  |  |  |
| --- | --- | --- |
| **R.BR.** | **NAZIV UDRUGE, ADRESA, OIB** | **IZNOS U KUNAMA** |
|  | **Nogometni klub LIV 1949 Vladislavci**, sa sjedištem u Vladislavcima, Športska 3, O.I.B. 46557938120 | **62.000,00** |
|  | **Nogometni klub „Goleo“** sa sjedištem u Dopsinu, J.J. Strossmayera 118a, O.I.B. 93680473429, | **43.000,00** |
|  | **Nogometna škola LIV 1949** Vladislavci, sa sjedištem u Vladislavcima, Športska 3, O.I.B. 70927305085 | **15.000,00** |
|  | **UKUPNO** | **120.000,00** |

Osim tekućih donacija udrugama, Općina Vladislavci je podmirivala troškove električne energije na sportskom objektu koji koriste NK LIV 1949 i Nogometna škola LIV 1949 u Vladislavcima, te na sportskom objektu koji koristi NK Goleo u Dopsinu, te je u tu svrhu u 2018. godini utrošen iznos od 22.947,70 kuna.

III.

Ovo Izvješće upućuje se na razmatranje i usvajanje Općinskom vijeću Općine Vladislavci.

Klasa: 402-04/17-07/02

Urbroj: 2158/07-02-19-05

Vladislavci, 20. svibnja 2019.

Općinski načelnik

Marjan Tomas